1876  मायथायाव कलरेदा आमेरितानि  38  हादोरसा जादोंमोन ।जुनार खोमोन फान्दो साग्रा आʼ फालांगियारिफोरा रकि हाजोमाफोराव बिसोरनि फालांगिखौ मावनो जागायदोंमोन ।बिभार खोमोनखौ हादोरमानि बयनिखुरैबो बांसिन बेसेन गोसा मुवा होननानै गनायथिनाय जायो ।1830  मायथानि समाव बिभार बिगुरनि बुथुमनाय आʼ बेसेना खम जाबोदोंमोन,फालांगियारिफोरखौ मैसो मैहुर खालामनायखौ होबथानो जर होदोंमोन ।सिने,परापह,कमेनसे आरो किउवाफोरानो जादों जोबोर गोनां समान जायगायाव थानाय त्राइबेलफोर ।बिसोरनि गिदिंथिंलाबायग्रा मैहर खालामग्रा आरो मैसो आरो मैनि बिगुरनिफ्राय जि बानायग्रा तमबुसंनानै थाग्रा आरो बेरि फिथाय आरो मैगं थायगंनि रोदाफोरखौ बाहायना सोनारनानै थायो ।1849  मायथायाव केलिफरनियाव सनाया गुबुन ओनसोलफोरावबो नागिरहैनो गोसो जाहोदोंमोन जेराव रकि हाजो मायाबो सरजाब जानानै दंमोन आरो बे सना दिहुथायानो कलेरदबिखौ गिबि सिनै गोसार होदोंमोन ।1958  मायथायनि जुलाइ दानाव जरगिया खनि जावखांग्रा उइलियाम ग्रिन ससेला त्राइक्रिकनि मोखाङाव गोबां रोजा दलार बेसेननि सना दिहुनदोंमोन ।जारिमिनागिरिफोरा हिसाब खालामोदि  1858  -  59  मायथायाव कलरेदाव फ्राइ  50,000  सो सुबुङा सना नागिरनो फैदोंमोन ।हादोरसा राजथावनिया जादों देनभार गुबुन गाहाय गाहाय नोगोर आरो सोहोरपोरा जादों कलरेद स्प्रिं आउररा लेकउद फर्त कलिन्स पुएब्ल आरभाधा अवस्तमिन्सतेर बाउलदार ग्रिलि ।मुहि नां होनो हाथायनि जायगा,रिउ ग्रेन्दनि गोदान मेकसिकनि गोजौ ओनसोलखौ  1561  मायथायनि समाव निउभ मेकसिक मुङै मोनथि जायोमोन ; बे मुंखौ मेकसिकान दावहानि उनाव मेकसिका आमेरिकान गनायनाय जायगानि थाखाय इंराजि खालामनाय लागो बाहायनाय जादोंमोन,मेकसिआ मोनसे आजतेक सोदोब,ओंथिया जादों मेकसितनि जायगा सासे आतजेत सासे आजतेक मोदाय ।गोदान मेकसिका खोला सोनाबाव दं फलरेद ( सा ) अकलाहमा ( सा - सानजा ) तेकसास ( सानजा ),आरिजना ( सोनाब ) अथाह ( सा - सोनाब ) जों बेंखन जानानै दं ।गोजौनि जायगाया जादों  13,161  फुट गोजौयाव थानाय हुइतारि हाजोथिखिनि आरो गाहाय सिन जायगाया जादों  2,817  फुत गोजौयाव थानाय रेद लाफ रेसेरभाइर ।दावबायनायाबो जादों खाजोना मोननायनि मोनसे गाहाय फुंखा जेराव मितिंगानि सोमोथाव नुथायखौ नायनो गोबां दावबायारिफोर फैयो आरो जिउलजिके सोमोथाव नुथाय जेरै कारल्सबेद केभारनन जायखौ मुहिनां होनो होग्रा जायगा मुङैबो मोनथि जायो लोगोसे गोदान मेकसिकनि आलादा रोखोमनि हारिमुवारि नुथायखौ नायनो गोबां मानसि फैयो ।हादोरारि हाग्राया आरो गोसोखां खाम्फाफोरा जादों कारलसबेद केभारन आजतेक रुइन्स बेन्दलियेर,केपुलिन भलकान,इल मालपाइस,एलमर,गिसा फअलिफ दुयेलिं पेत्रग्लिय,सालिनास,हवाइत सेन्दस ।आपार्सफोरा स्पेनिसफोरनि हेंथायै  1676  मायथायाव आरो फुएब्लिनि हेंथायै  1680  मायथायाव सोमावसारदोंमोन ।उनाव जेरमिआआ आखाय दैखांनायजों आपासेआ आमेरिकानि हेंथाया दावहा नांनाया  1886  मायथायाव थुंगेदोंमोन ।16  मिलिथन एकर नामह रिजाभेसना जादों हादोरनि गुवारसिन जायगा ।नामहफोरा बोरमा मोसौ गुमग्रा मानसि महरै मोनथि जानाय गुबुन फारसे हादोरसा नाङै गोब्राबै थानानै थानाय पुब्लिपफोरा बांसिनानो आबादारि ।गिबि स्पेनिस संदानगिरि इउरपियाव केबेजा दे भाकाया जानो हागौ  1528  आरो  1536  मायथायनि गेजेराव खोला गोदान मेकसिकाव गिदिं दोंमोन ।जेब्ला  1540  -  42  मायथायनि गेजेराव सना नागिरनो फैदोंमोन बे समाव स्पेनिस संदानगिरि फ्रेनसिसक भासकुएज दे करनादा बे ओनसोलाव दावबाय थिं दोंमोन ।1821  मायथायाव मेकसिकता उदांस्रि मोनैसिम बे ओनसोला स्पेनजों खुंजादोंमोन ।